kurumikz/Cleaned-Kazakh-Wikipedia huggingface dataset:
Ренату Санчеш

Ренату Жуниор Луш Санчеш (; 1997 жылы 18 тамызда туған, Лиссабон, Португалия) — португалиялық футболшы, "Пари Сен-Жермен" футбол клубы мен Португалия ұлттық құрамасының жартылай қорғаушысы. 2016 жылғы Еуропа Чемпионатының жеңімпазы. Өзінің ерекше шашына қарай "Жыртқыш" атты лақап атын иеленді. Еуроның ең жас жеңімпазы болып табылады. Клубтық мансабы Ренату — өз туған қаласындағы "Бенфика" клубының тәрбиеленушісі. 2015 жылы 30 қазанда "Тонделаға" қарсы ойында Сангриш лигасында дебютті ойынды өткізді, 2 жартыда Жонаспен алмасты. 25 қарашада Чемпиондар Лигасында қазақстандық "Астанаға" қарсы, Ренату лиссабондық клуб үшін халықаралық деңгейді дебютті ойынды өткізді. 2016 жылы 10 мамырда мюнхендік "Бавариямен" бес жылдық келісім шартқа тұрды, трансфердің сомасы 35 миллион еуроны құрады. Санчеш бавариялық клубтың сатында алғашқы португалдық футболшы болды. 2016 жылы 9 қыркүйекте "Шальке 04" клубына қарсы "Бавария" сатында дебюттік ойынды өткізді. Халықаралық мансабы 2014 жылы жасөспірімдік құраманың сатында Ренату Мальтада өткен жасөспірімдік Еуро чемпионатында ойнады. Ол жарыста Шотландия, Швейцария және Англияға қарсы ойындарға шықты. Шотландықтарға қарсы ойында Санчеш гол соқты. 2016 жылы 25 наурызда Болгария ұлттық құрамасына қарсы жолдастық кездесуде Ренату Португалия ұлттық құрамасының сатында дебюттік ойынды өткізді. Сол жылдың жазында Ренату Францияда өткен Еуропа чемпионатының жеңімпазы болды. Жарыста ол Исландия, Венгрия, Хорватия, Польша, Уэльс және Францияға қарсы ойындарда ойнады. Поляктарға қарсы Еуро 2016-ның ширек финалында алғашқы минуттардан бастап аланда ойнады. Ол Португалия ұлттық құрамасының тарихында бастапқы сатыда ойнаған ең жас футболшы болды(18 жас 316 күн). Сол кездесуде гол соғып, ойынның есебін теңестіріп, Португалияның келесі кезекке өтуіне көмектесті. Сонымен қатар Ренату Еуропалық үздіктің ең жас жеңімпазы болды. Португалия сатындағы голдар Жетістіктері Командалық "Бенфика" (Лиссабон) * Футбол бойынша Португалия чемпионаты — 2015/2016 Халықаралық Португалия * Еуропа Чемпионаты — 2016 Жеке * Еуропа Чемпионаты ның ең үздік жас футболшысы — 2016 * Golden Boy премиясының иегері — 2016 Сілтемелер * [https://fcbayern.com/ru/teams/professionals/renato-sanches «Бавария» ресми сайтындағы профилі]
Мобильді радиобайланыс

Мобильді радиобайланыс (салалық термин — жылжымалы радиобайланыс) — байланыс тәсілі, ол кезде қатынау абоненттік желілер немесе байланыс арнасы пайдаланбай жүзеге асырылады кабель, абоненттік құрылғымен байланыс радиоарна арқылы жүзеге асырылады. Мобильді радиобайланыс жүйелерін (МРБЖ) жіктеу * Жер бетіндегі ** дербес радиошақыру жүйесі (ДРШБ) ** ұялы МРБЖ (аумақтық ресурсқа қол жеткізуді ұсынады) ** радиальды сәулеттік жүйе (станция абоненттері және орталық станциясы — домалақ диаграммасы бағыттағы коммутатор және қабылдаужіберуқұрылғыларының жиынтығы) ** жүйесі радиалды-аймақтық сәулетімен, транкингтік жүйесі мобильді радиобайланыс (пайдаланады дегеніміз, жүйе автоматты түрде таңдайды үздік) ** аймақтық МРБЖ (тіркелген арна арқылы ретранслятор) * Жерсерік ** геостационарлық (спутник геостационарлық орбитада биіктігі шамамен 36 мың. км орналасқан) ** орташаорбиталық ** төменорбиталық ** жоғарыэллиптикалық (спутник жұмысы ол апогей кезінде жүзеге асырылады) Ұялы байланыс тарихы Nobr Текст а. с. 115494 Nobr Текст а. с. 115494 Сондай-ақ, * Радиотелефон * Рация * СОРМ * Радиорелелік байланыс Дереккөздер Сілтемелер * [http://my-mc.info/ Радиобайланыс стандарттары туралы ақпараттық сайт] * [http://rumobile.org/ Ұялы байланыс және мобильді технологиялар туралы жаңалық сайт] * [https://nordrus.info/security/Radio1.pdf Радиобайланыс бойынша ликбез — І Бөлім] * [https://nordrus.info/security/Radio2.pdf Радиобайланыс бойынша ликбез — ІІ Бөлім]
Корольдік Шекспир театры

Корольдік Шекспир театры ( (RST)) Корольдік Шекспир компаниясымен ағылшын драматургы және ақыны Уильям Шекспирдің құрметіне ашылған 1,040+ көрерменді сыйдыратын ашық сахыналы театр. Ол Стратфорд-апон-Эйвон қаласында орналасқан – Шекспирдің туған жері – Эйвон өзеніндегі Мидленд аймағы. Корольдік Шекспир театры және Аққу театры қайта құру жұмыстарынан кейін 2010 жылдың қарашасында ашылды. Тарихы Корольдік Шекспир театры 1926 жылдың 6 наурызында жойқын өрт нәтижесінде жанып кеткен ескі Шекспир мемориалдық театрдың (1879 жылдың 19 сәуір күні ашылған) аумағында 1932 жылы қаланды. Жаңа театрге ескі театрдың атауы берілді. Жобаның сәулетшісі Элизабет Скотт. Театр сол кездегі Англиядағы әйел басшылығымен жүзеге асырылған алғашқы маңызды сәулет жобасы болған. 1961 жылы, Корольдік Шекспир компаниясының құрылғанына бір жыл өткеннен кейін, театрге Королдік Шекспир театры деген жаңа атау берілді. Элизабет Скоттпен жобаланған үш қабатты (партер, бельэтаж және балкон) театр ғимаратында италиялық қорап пішінді сахна құрастырылған, ал көрермендер залы 1400 орынға есептелген. Кейін, шетінен екі жаңа қабат қосылды, ал қосымша алаңның пайда болуына байланысты, сахна просцениум артына жылжытылды. Балкондағы орындарға тек қана арнайы қосымша баспалдақпен ғана кіруге болатын. Театрдың сәулетінде Арт деко стиліндегі бірнеше элементтерді байқауға болады, мысалы, баспалдақтар және көрермендер залының екі жақтағы дәліздер. Театр ғимараты Grade II (ерекше қызығушылық тудыратын тарихи ғимараттар) ғимараттар тізіміне кіреді. Корольдік Шекспир театры және Аққу театры өзенге көркем көрініс ашылатын Эйвон өзенінің батыс жағасындағы Бэнкрофт бағында орналасқан. Ғимараттың шатырында орналасқан мейрамханадан және бардан өзеннің және Бэнкрофт бақтарының көрінісінен ләззат алуға болады. Дереккөздер Кейінгі оқу * Троубридж, Саймон (2010). Компания: Корольдік Шекспир компаниясының биографиялық сөздік. Оксфорд, Англия: Альберт Кредоның шығарылымдары. ISBN нөмірі&#x20;978-0-9559830-2-3. &#x20; Сыртқы сілтемелер *[http://www.rsc.org.uk Корольдік Шекспир компаниясы сайтындағы театрдың бастпақы беті] *[http://www.prospectmagazine.co.uk/2010/11/new-royal-shakespeare-theatre-thrust-stage Jonathan Bate discusses the renovated Royal Shakespeare theatre] *[http://www.zpu-journal.ru/en/articles/detail.php?ID=409 ZPU Journal.ru – Bartoshevich Aleksey V. Stratford Theatre of Our Time: Is Shakespeare for Tourists?]
Достық (Сайрам ауданы)

Достық (1993 жылға дейін — Казарма) — Түркістан облысы Сайрам ауданындағы таратылған ауыл, бұрынғы Тассай ауылдық округі орталығы. 2014 жылы Шымкент қаласының құрамына енген. Қазіргі уақытта Шымкент қаласының Қаратау ауданындағы тұрғын үй массиві. Географиялық орны Аудан орталығы - Ақсукенттен оңтүстік-батысқа қарай 9 км-дей жерде орналасқан. Халқы Тұрғыны 1351 (2009). Дереккөздер
Қызылсай (Түркістан облысы)

Қызылсай — Түркістан облысы Сайрам ауданындағы таратылған ауыл, Тассай ауылдық округі құрамында болған. 2014 жылы Шымкент қаласының құрамына енген. Қазіргі уақытта Шымкент қаласының Қаратау ауданындағы тұрғын үй массиві. Географиялық орны Аудан орталығы - Ақсукенттен оңтүстік-батысқа қарай 10 км-дей жерде орналасқан. Халқы Тұрғыны 858 (2009). Дереккөздер
Тәжірибестанса

Тәжірибестанса — Түркістан облысы Сайрам ауданындағы таратылған ауыл, Тассай ауылдық округі құрамында болған. 2014 жылы Шымкент қаласының құрамына енген. Қазіргі уақытта Шымкент қаласының Қаратау ауданындағы тұрғын үй массиві. Географиялық орны Аудан орталығы - Ақсукенттен оңтүстік-батысқа қарай 11 км-дей жерде орналасқан. Халқы Тұрғыны 443 (2009). Дереккөздер
Игілік (Сайрам ауданы)

Игілік — Түркістан облысының Сайрам ауданындағы таратылған ауыл, Жаңаталап ауылдық округі құрамында болған. 2014 жылы Шымкент қаласының құрамына енген. Қазіргі уақытта Шымкент қаласының Абай ауданындағы тұрғын үй массиві. Географиялық орны Аудан орталығы - Ақсукенттен оңтүстік-батысқа қарай орналасқан. Халқы Тұрғыны 3157 адам (2009). Дереккөздер
Корольдік Шекспир компаниясы

жаңартылған Корольдік Шекспир театры (2011)]] «Корольдік Шекспир компаниясы» (, RSC) штаб-пәтері Стратфорд-апон-Эйвонде (Уорикшир графтығы, Англия) орналасқан Ұлыбританиядағы ірі театрлық компания. RSC Лондонда, Нью-Каслда және Ұлыбританияның басқа қалаларында, сондай-ақ бүкіл әлем бойынша үнемі көрсетілетін жыл сайын шамамен 20 театрлық қойылымдар шығарады. Компания 1961 жылдың 20 наурыз күні король жарлығымен құрылды. Оның негізі Шекспир мемориалдық театрының (кейін, атауы Корольдік Шекспир театрына өзгертілді) труппасы болған. Компанияның алғашқы басшысы - Питер Холл. Жұмыс істеген жылдары кезінде RSC бірнеше жаңа театрларға ие болды және қосымша сахналық алаңдарды өзінің қарамағына алды, соның ішінде Лондондағы Олдвич театры да бар. Компанияның дәстүрлі репертуарын Шекспирдің және оның замандастарының пьесалары құрайды. Олардан басқа, RSC өзге қойылымдарды продюсерлік етеді, оның ішінде заманауи авторлар, сонымен қатар Шекспирдің өнерін дәріптеуіне жағдай жасайтын басқа елдердегі жетекші театр қайраткерлері мен білім беру орталықтары арасында шығармашылық байланыстарды орнату. Хронология * 1961 : Компанияның негізделуі * 1974 : Other Place ашылуы * 1986 : Swan Theatre ашылуы * 1991 : Other Place қайта құру жұмыстары * 2006 : Courtyard Theatre ашылуы * 2010 : Корольдік Шекспир театры және Swan Theatre қайта құру жұмыстарынан кейінгі ашылуы. Дереккөздер Сыртқы сілтемелер * [http://www.rsc.org.uk/ Корольдік Шекспир компаниясының сайты]
Кэролайн Гаррисон

Кэролайн Лавиния Скотт Гаррисон (; 1 қазан 1832 жыл – 25 қазан 1892 жыл) – Америка Құрама Штаттарының жиырма үшінші президенті Бенджамин Гаррисонның әйелі және 1889-1892 жылдары аралығында АҚШ-тың Бірінші ханымы. Өмірбаян Кэролайн Скотт 1 қазанда 1832 жылы Оксфорд, Огайо штатында дүниеге келді. Ол Джон Скоттың және Мэри Потс Нил-Скоттің екінші қызы болды. Университеттегі оқуы кезінде ол Бенджамин Гаррисонды кездестіреді. Осы кезден олардың қарым-қатынастары басталады. Олар бір-бірімен он жыл бірге жүріп, 1853 жылы 20 қазанда үйленеді. 1889 жылы Гаррисон Америка Құрама Штаттарының президенті болып сайланады, ол отбасымен бірге Ақ үйге көшеді. Жаңа Бірінші ханымның басшылығымен Ақ үйде жуынатын бөлмелер кеңейтілді, жаңа сантехника орнатылды, жаңа суреттер ілінді. 1891 жылы Ақ үйге электр тоғы өткізілді. Сондай-ақ Кэролайн қамқорлыққа белсеңді түрде ақша жинады. 1891 жылдың соңында Кэролайн Гаррисон туберкулезбен ауырып қалады. Ол өзінің қомқорлық шараларын жалғыстыруға тырысты, алайда оның жағдайы нашарлап, ол 1892 жылы 25 қазанда қайтысс болады. Гаррисон күйеуінің екінші мерзімге сайлауды жеңілудің алдында қайтыс болды. Қалған президенттілік меизімінде Бірінші ханымның міндеттерін оларды қызы Мэри Гаррисон атқарды. Балалар Кэролайнның үш баласы болды: * Расселл Бенджамин (1854—1936). * Мэри Скотт (1856—1930). * Үшінші қызы 1861 жылы дүниеге келіп, сол жылы қайтыс болады.
Черноводск

Черноводск — Түркістан облысының Сайрам ауданындағы таратылған ауыл, Жаңаталап ауылдық округі құрамында болған. 2014 жылы Шымкент қаласының құрамына енген. Қазіргі уақытта Шымкент қаласының Абай ауданындағы тұрғын үй массиві. Географиялық орны Аудан орталығы - Ақсукенттен оңтүстік-батысқа қарай 31 км-дей жерде. Халқы Тұрғыны 1224 адам (2009). Дереккөздер
Жібек жолы (Сайрам ауданы)

Жібек жолы (1999 жылға дейін – Притрактовое) — Түркістан облысы Сайрам ауданындағы ауыл, Жібек жолы ауылдық округі орталығы. Географиялық орны Аудан орталығы – Ақсукенттен солтүстік-шығысқа қарай 9 км-дей жерде. Халқы Дереккөздер
Қызылсу (Түркістан облысы)

Қызылсу — Түркістан облысының Сайрам ауданындағы таратылған ауыл, Сайрам ауылдық округі құрамында болған. 2014 жылы Шымкент қаласының құрамына енген. Қазіргі уақытта Шымкент қаласының Қаратау ауданындағы тұрғын үй массиві. Географиялық орны Аудан орталығы - Ақсукенттен оңтүстікке қарай 8 км-дей жерде. Халқы Тұрғыны 2099 адам (2009). Дереккөздер
Мэри Гаррисон

Мэри Гаррисон Макки (; 3 сәуір 1858 – 28 қазан 1930) – Америка Құрама Штаттарының президенті Бенджамин Гаррисон мен оның әйелі Кэролайн Гаррисонның қызы. Анасының сырқаты мен қазасынан кейін Бірінші ханымның міндеттерін атқарды. Өмірбаян Мэри Гаррисон Индианаполис, Индианада 1858 жылы 3 сәуірде дүниеге келді. 1884 жылы қарашада General Electric компаниясының негізін қалаушылардың бірі Джеймс Роберт Маккиге тұрмысқа шығады. Жұбайларды екі бала болады: Бенджамин Гаррисон Макки және Мэри Лодж Макки. Анасы 1892 жылы қайтыс болған соң және әкесі сайлауда жеңілген соң Ақ үйдің ханымының рөлін атқарды. Бенджамин Гаррисонның марқұм әйелінің жиеніе үйленген соң президент қызымен сөйлеспеді. Мэри әкесімен бірге өмірінің соңғы кезінде қасында болу үшін Индианополиске оралмақ болады. Алайда ол бұрыңғы президенттің өлімінен кейін бірнеше сағат өткеннен кейін ғана келе алды. Мэри Гаррисон 1930 жылы 28 қазанда жетпіс екі жасында Индианополисте қайтыс болады. Кроун-Хиллде жерленген. Мэри президенттің әйелі болмаған соңғы Бірінші ханым болды. Сілтемелер # [http://www.enotes.com/topic/Mary_Harrison_McKee Mary Harrison McKee - eNotes.com Reference] # [http://www.freebase.com/view/en/mary_harrison_mckee Mary Harrison McKee facts - Freebase.com] # [http://www.nationmaster.com/encyclopedia/Mary-Harrison-McKee NationMaster - Encyclopedia: Mary Harrison McKee]
Ресейлік әскери Ту-154 әуе апаты

Ресейлік әскери Ту-154 әуе апаты 2016 жылдың 25 желтоқсан күні орын алған авиациялық апат. Ресей Қорғаныс министрлігінің ұшағы Чкаловский — Хмеймим (Сирия) бағытымен ұшқан кезінде Сочи қаласының маңындағы Қара теңізге құлады. Жолаушылар және экипаж Ұшақ бортында 84 жолаушы және 8 экипаж мүшесі болған. Жолаушылар ішінде — Александров атындағы ансамблінің 64 музыканты, сегіз әскери қызметкер (соның ішінде ансамблдің көркемдік жетекішісі Валерий Халилов), тоғыз журналист («Первый канал», «Звезда» және НТВ телекомпанияларының үш қызметкерлерінен), екі федералды мемлекеттік қызметкер, соның ішінде Қорғаныс министрлігі мәдениет департаментінің директоры Антон Губанков; «Справедливая помощь» қорының басшысы Елизавета Глинка. Дереккөздер
Жапонияның императорлық мөрі

Жапонияның императорлық мөрі (жапон. 菊の御紋 &#x20;кику-но гомон ? ) (жапон. 菊の御紋 &#x20;кику-но гомон ? ) — 16 жапырақтан тұратын хризантеманың бейнесіндегі сары немесе сарғыш түсті белгі.&#x20; Камакура кезеңінен бастап жапондық императорлардың және жапондық императорлық отбасының белгісі . Императорлық мөр кей-кезде мемлекеттік елтаңбаның да орнын басады. Дегенмен, Жапония елінде ресми елтаңба жоқ . Императорлық мөр центральдық шеңберден және оны қоршап тұратын он алты жапырақтан тұрады. Оның сыртынан тағы бір қатар қоршап тұрған жапырақшалар да бар. Жеке мөр ретінде хризантеманың суреті бірінші рет Го-Тоба императорымен қолданылды. Императорлық үйдің моны ретінде хризантема суреті 1869 жылдан бастап қолданыла бастады. Мэйдзи жаңғыртуы уақытынан бастап, 1871 жылы қолданылған жарлыққа сай бұл мөрді императордан басқа адамдарға бұл мөрді қолдануға құқығы жоқ. Екінші дүниежүзілік соғыстан кейін жарлық өз күшін жоғалтты. Қазіргі уақытта бұл мөр Жапонияның парламентімен және дипломатикалық келісімдерде, жапондық шекаралық паспорттардың сыртында қолданылады. Дереккөздер
Елизавета Петровна Глинка

Елизавета Петровна Глинка (Доктор Лиза лақап атымен кең танымал; 20 ақпан 1962, Мәскеу — 25 желтоқсан 2016, Қара теңіз айдыны, Сочи қ. маңы, Ресей) — ресейлік филантроп, білімі бойынша дәрігер-реаниматолог, паллиативтік медицина (АҚШ) саласындағы маман, «Справедливая помощь» қорының атқарушы директоры. Азаматтық қоғам дамуы және адам құқығы бойынша РФ президенті жанындағы Кеңес мүшесі. Өмірбаяны 1986 жылы балалар реаниматолог-анестезиологы мамандығы бойынша Н. И. Пирогов атындағы 2-ші Мәскеу мемлекеттік медицина институтын бітірген. Сол жылы күйеуі шығу тегі орыс американдық адвокат Глеб Глебович Глинкамен бірге АҚШ-қа қоныс аударды. 1991 жылы Дартмут колледжіндегі Дартмут медициналық мектебінде «паллиативтік медицина» мамандығы бойынша екінші білімін алған. Американдық азаматтығы бар. Америкада хоспистердің жұмысымен танысты. 2012 жылдың есеп беруі бойынша, қор орташа есеппен жыл сайын Мәскеу қаласының және Мәскеу облысының ауруханаларына шамамен 200 адамды бағыттайды. Сонымен қатар қор баспанасыздарды жылытуға арналған орындарды ұйымдастыруымен айналысады. Украина шығысындағы қарулы қақтығыстың басталғанынан ДХР және ЛХР аймақтарында тұратын адамдарға көмек көрсеткен. 2014 жылдың қазанында безге сіздің президентіңіздің саясаты ұнамайды деген желеумен дәрі-дәрімек жүктеріне кепілдік бермегені үшін Қызыл кресттің халықаралық комитетін (ҚКХК) айыптады. ҚКХК-ның Ресейдегі, Беларусьтегі және Молдовадағы аймақтық делегацияның басшысы Паскаль Кютта бұл айыптарды жоққа шығарды. 2014 жылғы қазанының аяғында Елизавета Глинка «Правмир» порталына сұхбат берді, где якобы прозвучали слова: «Донецкіде жиі болып тұратын адам ретінде, ол жерде Ресей әскерлері жоқ болғанына мен еш күмәнсіз сендіре аламын, ұнайма біреуге, әлде ұнамайма». Елизавета Петровна Глинка 2016 жылдың 25 желтоқсан күні Сочи манындағы Ту-154 ұшағының апаты кезінде қайтыс болды. Сирияға Латакиядағы университеттік ауруханасына арналған дәрі-дәрімектер топтамасын жеткізу үшін барған. Дереккөздер
Камон

Камон (, «үй белгісі»), онымен қоса мон (, «белгі»), монсё (, монсё:, «туған сурет») — Жапонияда — Отбасылық елтаңба. Камон жеке белгі иеленуге құқығы бар адамның, отбасының немесе әулеттің белгілі бір шынайы белгісі болып табылады. Бұл белгі елтаңба ретінде қарастырылмайды. Себебі белгі әулеттің геральдикалық эмблемасы емес. Әулеттің белгісі гүлдің, өсімдіктің, жануардың, қанаттың стильденген түрі болып табылады. Дәстүр бойынша Камондар асылтұқымды әулеттің адамдары киетін хаори мен кимонода бейнеленетін болған. Камонды киманоның алдында, артында, оң жақ кеудеде, сол жақ кеудеде, тіпті, киімнің жеңінде де орналастыруға болады. Әйелдер өздерінің киімдерінде күйеуінің белгісін емес отбасының белгісін орналастыруға құқылы және ол бұл істі өзінің қыздарына мұрагерлікпен беруге де тиіс болған. Камондар даймё және самурайлардың сауыттарында орналасқандықтан қарапайым белгі ретінде де өзгелерге танылған. Дизайн Камонды көбінесе өсімдік, жануар, гүлдің бейнесінде қолданған. Егер гүл болса, міндетті түрде екінші қатарын орналастырып, түсін таңдау дәстүрге айналған. Қазіргі кездегі қолданылуы Қазіргі Жапониядағы әрбір отбасының өздерінің камондары бар. Бірақ, бұл белгілер өте сирек қолданылады. Көбінесе ресми таныстырулар үшін инкан қолданылады. Қазіргі кезде камон ежелгі Жапонияның дәстүрлі ісі ретінде қалған және мейрамханаларды, дүкендерді жасағанда қолданылады. Тағы қараңыз * Белгі
Инкан

(жапон. 印鑑 ? )&nbsp;— Жапонияда қол қоюға қолданылатын жеке мөр. Жауапкершілік операцияларды жасау үшін — келісімдердің бекітілуі, жылжымайтын мүліктің сатып алынуы, банктық шоттың ашылуы — белгілі бір органдарда тіркелу үшін қолданылатын мөр &nbsp;&nbsp;деп аталады. Күнделікті операциялар үшін қолданылатын мөр&nbsp;&nbsp;деп аталады. Әдетте инканның диаметрі 25 миллиметрден басталып 75 миллиметрге дейін барады. Материал ретінде қатты ағаш немесе пілдің сүйегі болады. Жапониядағы таралған есімнің мөрін сатып алуға болады. Өзге елдің адамдарының есімдері латын әріптерімен, канамен немесе иероглифтармен жазылады. Қазіргі заманда жапондықтар екіден көп мөрлерге ие. Еркектердің мөрлері әдетте әйелдердіңкінен ірі болып келеді. Мұндай мөрдің көлемі адамдардың рангына байланысты&nbsp;&nbsp;— басқарушының инканы әрдайым жұмысшының инканынан үлкен. Тағы қараңыз * Као
Као (сигнатура)

&nbsp;Каосы]] Као&nbsp;немесе&nbsp;huāyā (, қытайша иероглифтардан &nbsp;ка&nbsp;— гүл және о&nbsp;— жазу)&nbsp;— қол ұоюға арналған стильденген жапондық сигнатура. Као алғаш рет Қытайда Тан династиясының уақытында пайда болды, Жапонияда Као Хэйан кезеңінен бастап қолданысқа ие бола бастады. Эдо кезеңінде као өз қолданылуын жоғалтса да, кейбір саясаткерлер мен жұлдыздар каоны әлі күнге дейін пайдалануда.&nbsp; Тағы қараңыз * Инкан Дереккөздер
Кёнсандо

Кёнсандо — Чосон әулетінің кезеңінен қалыптасқан Кореяның сегіз провинцияларының бірі. Астанасы Тэгу. Тарихы Кёнсандо — Корё кезеңінде Йоннам, Саннам және Йондон секілді провинциялардың біріктіруінің арқасында пайда болған провинция . Кёнсандо өзінің атауын 1314 жылы алды. Бұл атау провинцияның Кёнджу (경주) және Санджу (상주) секілді басты екі қалаларының алғашқы әріптеріне байланысты қойылған. 1895 жылы Кёнсандо таратылды. Оның орнына солтүстігінде Андон (Андон-бу; 안동부) ауданы, орталық бөлігінде Тэгу (Тэгу-бу; 대구부), Оңтүстік-батысында Чинджу (Чинджу-бу; 진주부), және оңтүстік-шығысында Тоннэ (Тоннэ-бу; 동래부 қазіргі Пусан) қалыптасты . 1896 жылы Андон, Тэгу, және Тоннэнің солтүстік бөлігі бірігіп, Кёнсан-Пукто провинциясын құраса, Чинджу және Тоннэнің оңтүстік бөлігі — Кёнсан-Намдо провинциясын құрады. Қазіргі кезде екі провинция да Оңтүстік Кореяның құрамына кіреді. Тағы қараңыз Кореяның сегіз провинциясы
Twenty One Pilots

Twenty One Pilots — бұл тобын көбінісе twenty one pilots немесе TWENTY ØNE PILØTS деп ұқсатады.) — Америкалық дуэт, (Огайо штаты) Колумбус қаласынан. Бұл топ 2009 жылы құрылды. Оның құрамына Тайлер Джозеф, Джош Дан кірді. Олар өз күшімен екі альбом шығарды; Twenty One Pilots және "Regional at the Best". 2012 жылы олар "Fueled by Ramen" - атты лейблімен келісімшартқа отырып, 2013 жылы студиялық альбом "Vessel"-ді шығарды. 2015 жылдың 19 мамырында топ "Blurryface" атты студиялық альбом шығарды. Тарихы 2009-2011: Тобының құрылуымен және оның алғашқы альбомы Twenty One Pilots-тың шығарылуы Топ 2009 жылы Огайо штатындағы Колумбус қаласында құрылды. Оны құрған өзара дос колледж студенттері: Тайлер Джозеф, Ник Томас және Крис Салих еді. Топты «Twenty One Pilots» - деп Тайлер атады. Бұған, ол оқыған Артур Миллердің "Бәрі де менің ұлдарым" деген пьессасы себеп болды. Бұл пьессада екінші дүниежүзілік соғыс кезінде бір адаммен болған оқиға баяндалады. Ол адам өзінің отбасының қамы үшін заңсыз кәсіппен айналысып, әскерге жарамсыз қосалқы бөлшектер дайындап тұрған. Кейін, бұл жағдай жиырма бір ұшқыштың апатқа ұшырауына себеп болады. Топты осылай атауына, ол дәл осы болған оқиға әсер етті деп түсіндіреді. Топтың мүшелері Ағымдағы құрам * Тайлер Джозеф — вокал, укулеле, бас-гитара, бубен (2009 — қазіргі уақыт) * Джош Дан — дабыл(барабан), труба, бубен, (2011 — қазіргі уақыт ) Бұрынғы мүшелер * Крис Салих — барабандар, перкуссия, бэк-вокал * Ник Томас — гитара, бас-гитара, пернелі аспаптар, бэк-вокал Дискографиясы Студиялық альбомдар * Twenty One Pilots (2009) * Regional at Best (2011) * Vessel (2013) * Blurryface (2015) * Trench (2018) * Scaled and Icy (2021) * Clancy (2024) * Breach (2025) Концерттік альбомдар * Blurryface Live (2016) Шағын альбомдар * Johnny Boy (2009) * Three Songs (2012) * Migraine (2013) * Holding on to You (2013) * Quiet Is Violent (2014) * The LC LP (2015) * Double Sided (2016) * TOPxMM (2016) * Jumpsuit / Nico and the Niners (2018) * Triplet EP (2018) Бейнеграфия Дереккөздер
Дихан (Келес ауданы)

Дихан (2002 жылға дейін — Садовое) — Түркістан облысы Келес ауданы, Бірлесу ауылдық округі құрамындағы ауыл. Географиялық орны Аудан орталығы – Абай ауылынан оңтүстік-батысқа қарай 24 км-дей жерде. Халқы Дереккөздер
Берекелі

Берекелі (2008 жылға дейін – Целинное) — Түркістан облысы Келес ауданы, Бірлесу ауылдық округі құрамындағы ауыл. Географиялық орны Аудан орталығы – Абай ауылынан оңтүстік-батысқа қарай 26 км-дей жерде. Халқы Дереккөздер
Таскескен (Түркістан облысы)

Таскескен (2017 жылға дейін – Абай) — Түркістан облысы Сарыағаш ауданындағы ауыл, Тегісшіл ауылдық округі орталығы. Географиялық орны Аудан орталығы – Сарыағаштан оңтүстік-батысқа қарай 13 км-дей жерде. Халқы Дереккөздер
Көктөбе (Сарыағаш ауданы)

Көктөбе — Түркістан облысы Сарыағаш ауданы, Тегісшіл ауылдық округі құрамында болған таратылған ауыл. Географиялық орны Аудан орталығы – Сарыағаштан оңтүстік-батысқа қарай 14 км-дей жерде. Халқы 1999 жылы жергілікті тұрғындар саны 268 адам (146 ер адам және 122 әйел адам) болса, 2009 жылы 1432 адамды (696 ер адам және 736 әйел адам) құрады. Дереккөздер
Бағыж

Бағыж, Бағыс — Түркістан облысы Сарыағаш ауданы, Ақжар ауылдық округі құрамындағы ауыл. Географиялық орны Аудан орталығы – Сарыағаш қаласынан солтүстік-шығысқа қарай 29 км-дей жерде. Халқы Дереккөздер
Кеңдала (Түркістан облысы)

Кеңдала (2021 ж. дейін – Горький) — Түркістан облысы Келес ауданы, Ақтөбе ауылдық округі құрамындағы ауыл. Географиялық орны Аудан орталығы – Абай ауылынан оңтүстік-батысқа қарай 23 км-дей жерде. Халқы Дереккөздер
Пәленшеевтер

«Пәленшеевтер» — "Хабар" телеарнасының тапсырысымен 2014-2015 жылдары түсірілген отбасылық ситком сериал. Көңілді қазақы отбасының жарасымды өміріне арналған туынды. Телехикаяның бірінші маусымын көрермендер жылы қабылдаған болатын. Көңілді, ерекше, талантты кейіпкерлер үйде де, түзде де қағытпа қалжыңдарымен езу жиғызбайды. Басты кейіпкердің бірі – МАИ қызметкері. Оның әйелі – дәрігер. Олар желілік маркетингпен айналысады. Банкте жұмыс істейтін балалары арқылы несие алғысы келетін отбасының әрекеттерін сырттай бақылаған тіпті қызық. Фильмнің сценариі әдемі әзіл мен астарлы қалжыңға негізделген. «Қызықты оқиғалардың ортасында жүріп, түсірілім алаңында шаршағанымызды ұмыттып кетеміз», – дейді шығармашылық топ өкілдері. «Біріккен істе береке бар» демекші, актерлар жұмыла жасаған еңбектің жемісін көрермен жоғары бағалайды деген сенімде. Актерлар түймедей нәрседен түйедей дүниені жалғастырып, қандай жағдай болмасын бір шаңырақта мол дастархан басында жиналуды ұмытпайды. Әртістер * Лидия Кәден Апаның рөлінде, * Бақытжан Әлпейісов Атаның рөлінде, * Базарбаев Жасұлан Серіктің рөлінде, * Жанар Айжанова Айгүлдің рөлінде, * Марат Достаев Беріктің рөлінде, * Раушан Ермағанбетова Әселдің рөлінде, * Еділ Анарбай Еріктің рөлінде, * Мұрат Маратұлы Еркештің рөлінде Кейіпкерлер *Отағасы Атасы жай үйде шай ішіп отырады. *Апасы үйде отағасына шай береді, бауырсақ пісіру чемпионаты. *Үлкен ұлы - Полиция қызыметкері және аға лейтенант. *Ортаншы ұлы – Берік банк қызметкері *Кіші ұлы - Ерік жұмыс іздеп, 1000000 теңге көліміндегі ақша мен жұмыс істегісі келеді. *Келіні - Айгүл дәрігер болып қызымет істейді. *Қызы Әсел - студент. *Немересі - Еркеш үйдің ерке баласы. Сілтемелер # https://24.kz/ru/news/culture/item/419458-tretij-sezon-seriala-p-lensheevter-startuet-na-khabare # https://brod.kz/news/200827-telezritelej-zhdet-novyj-sezon-seriala-plensheevter/ # https://khabar.kz/ru/news/novosti-o-deyatelnosti/item/126762-tretij-sezon-seriala-palensheevter-skoro-na-telekanale-khabar # https://khabar.kz/kk/telekhikayalar/item/100154-p-lensheevter
Көрімдік (телесериал)

Әртістер Қадырғали Қуандықов Бөкенің рөлінде, Райхан Халиолдина Шараның рөлінде, Аятдин Сүлейменов Айдостың рөлінде, Алма Әлішева Майра келіннің рөлінде, Арайлым Нұрғожа Маралдың рөлінде, Еділ Анарбай Айбектің рөлінде, Жандос Самалбеков Қанаттың рөлінде. Продюсерлері Бас продюсері - Ақылбек Досжанов
Мария Жуан Пиреш

Мария Жуан Пиреш (, 23 шілде 1944, Лиссабон) — португалдық пианошы. Өмірбаяны Жеті жасында Моцарттың концерттерін орындауымен өнер көрсетті, ал тоғыз жасында Португалияның Жасөспірімдер музыкалық сыйлығына ие болды. Оның ұстаздары Кампуш Коэлью және Франсин Бенуа болған Лиссабон консерваториясын бітірген, кейін, Гюльбенкян Қорының степендиясы бойынша Мюнхен қаласында Росиль Шмидтте және Ганновер қаласында Карл Энгелде оқуын жалғастырды. 1970 жылы Брюссельде өткен Бетховеннің 200 жылдық мерейтойына арналған байқауының жеңімпазы атанды. Мануэл де Оливейраның бірнеше фильмдерінде музыкантшылар рөлдерін сомдаған. Каштелу-Бранкуде Centro de Belgais para o Estudo das Artes Халықаралық көркем орталығын негіздеді. 2005 жылы инфарктты басынан өткерді. 2006 жылға дейін Бразилиядағы Салвадор қаласының маңында тұрған, Бразилия азаматтығына ие. Қазіргі кезде швейцариялық Делемон қаласының жанында тұрады. Репертуары Мария Пирештың репертуарында Бах, Моцарт, Бетховен, Шуберт, Шуман, Фредерик Шопен, Григ, Брамс туындылары бар. Сыртқы сілтемелер * [http://www.deutschegrammophon.com/artist/biography?ART_ID=PIRMA На сайте Deutsche Grammophon] * [http://www.imdb.com/name/nm0685137/ На сайте IMDB]
Галуст Гюльбенкян

Галуст Саркис Гюльбенкян (, , ; 29 наурыз 1869 жыл, Ыстамбұл — 20 шілде 1955 жыл, Лиссабон, XX-шы ғасырдың бірінші жартысындағы ірі мұнай магнаты. Көптеген мұнай компанияларының ортақ құрылтайшысы. Таяу Шығыста мұнай өндірудің негізін салған «Iraq Petroleum Company» серіктестігінің негіздеушісі. «Мұнайлық Талейран» және «5 пайыз мырза» деген лақап аттарымен белгілі.
Ескіқорған

Ескіқорған (2002 жылға дейін – Киров) — Түркістан облысы Келес ауданы, Ақтөбе ауылдық округі құрамындағы ауыл. Географиялық орны Аудан орталығы – Абай ауылынан оңтүстік-батысқа қарай 43 км-дей жерде. Халқы Дереккөздер
Құйған (Келес ауданы)

Құйған (2002 жылға дейін – Октябрь) — Түркістан облысы Келес ауданы, Ақтөбе ауылдық округі құрамындағы ауыл. Географиялық орны Аудан орталығы – Абай ауылынан оңтүстік-батысқа қарай 46 км-дей жерде. Халқы Дереккөздер
ВАЗ 2113

ВАЗ-2106 («Жигули-1600»/«Lada-1600») — кеңес одағының және Ресейдің артқытартушы автокөлігі. Өз уақытысында Кеңес одағының ең танымал көліктерінің бірі болып саналған: 1975 жылдан 2005 жылға дейін (өндірістен түсірілгенше) көліктің 4,3 млн данасы жасалған. Ізашары ВАЗ-2108, ізбасары ВАЗ-21123. , [Хэтчбек] қанатты туралы рестайлинг нұсқасы - 'ВАЗ 2113 «[| Сегіз] [ВАЗ-2108]». «Он үшінші моделі», бес есікті хэтчбек жағдайда ретінде ВАЗ-2114, ВАЗ-2108 базалық модельге органның өзгертілмеген артқы бөлігін берген. Ерекшелік бампер және ВАЗ-2114 туралы спойлер болып табылады. автокөлік ұқсас, құйылған төбелер және ішкі есік панельдер қосымша, ВАЗ-2108, және аспаптық панель, негізінен ВАЗ-2115 және [[ВАЗ-2114 қарызға отыр | [Ішкі] [Салондық (автокөлік)] ], бірақ бастапқы шешімдер, сондай-ақ бар. автокөлік отын-айдалады 1,5-литрлік энергоблокты, тиісті ережелерге жабдықталған «Еуро-2». 2007 жылдан бастап 1,6 литрлік қозғалтқышы бар жеткізіледі. Тиiстi ережелермен Еуро-3. Бұл модельдің өндірісді, 2013 жылдың маусым айында тоқтатты. Барлығы қыркүйек 2004 72359 вагондарын ВАЗ-2113 өндірді. Қараңыз. Сондай-ақ, * Lada Samara
Каролина Гершель

Каролина Лукреция Гершель (; 16 наурыз 1750, Ганновер, — 9 қаңтар 1848, сол жерде) — ағылшын-неміс астрономы, белгілі ағылшын астрономы және оптик Уильям Гершельдің (1738-1822) қарындасы және ассистенті. Бірқатар астрономиялық жаңалықтар жасады, «Historia coelestis Britannica» немесе «Flamsteed Designations» («Британдық аспан тарихы», немесе «Флемстидтің белгілері ») (1725) жалпыға мәлім аспан шырақтары каталогын толықтырған, жұлдызды каталогтың редакторы және құрастырушысы. Оның астрономияға қосқан үлесі Ұлыбритания үкіметімен танылды, Алтын медальмен (1828) және Лондон корольдік астрономиялық қоғамының құрметті мүшелігіне (1835) белгіленді. Ирландия Корольдік Академиясының құрметті мүшесі болып сайланған (1838). Өмірбаяны Балаларына музыкалық білім беруге талпынған еврей-музыканттың отбасында дуниеге келген, отбасында тоғызыншы бала. 1772 жылы өзінің ағасы Уильям Гершельдің шақыруы бойынша Англияға келді және оның өмірінің қалған қырық жылы бойы оның ажырамас көмекшісі болды. Бірлескен өмірінің алғашқы сегіз жылы, Уильям Гершель музыкамен айналысып жүрген кездерде, Каролина оның барлық музыкалық шығармаларында әнші ретінде сахнаға шыққан. Гершельдің астрономиялық айналысушылығы арта келгенде, Каролина оларға еліктеп қала берді және Гершельдің зерттеулеріне ассистенттік етіп, оларға жазба жүргізді. Бос уақытында Каролина Гершель өз бетінше аспан бақылайтын және 1783 жылы жаңа үш тұмандық ашты. 1786 жылы Каролина Гершельмен жаңа комета — әйелмен табылған бірінші комета ашылды; осы кометаның арқасынан тағы да бірнешеуі ашылды. 1822 жылы Уильям Гершель қайтыс болғаннан кейін Каролина Гершель Ганноверге қайтып келді, бірақ астрономияны қалдырмады. 1828 жылы оның ағасымен зерттелген 2500 жұлдызды тұмандықтар жұмысын аяқтады; осыған байланысты Ұлыбританияның Корольдік астрономиялық қоғамы оны алтын медальмен марапаттады және 1835 жылы өзінің құрметті мүшесі етіп сайлады. 1838 жылы Каролина Гершель Ирландия Корольдік ғылым академиясының құрметті мүшесі болып сайланды. Каролина Гершельдің құрметіне 1888 жылы ашылған астероид (281) Лукреция және Айдағы кратер аталды. Әдебиет * Roberta J. M. Olson, Jay M. Pasachoff&nbsp;The Comets of Caroline Herschel (1750-1848), Sleuth of the Skies at Slough&nbsp;// Seventh Conference on the Inspiration of Astronomical Phenomena, INSAP7.&nbsp;— 2010.&nbsp;— arXiv:1212.0809. * Michael Hoskin, 2005. Caroline Herschel as Observer. Journal for the History of Astronomy, Vol. 36, Part 4, No. 125, pp. 373-406 (November 2005).
Қоңырат ауданы (Қарағанды облысы)

Қоңырат ауданы - 1930-1963 жылдары болған Қарқаралы округі, Алматы және Қарағанды облыстарындағы әкімшілік-аумақтық бірлік. Орталығы - Ақтоғай ауылы. Тарихы Тоқырауын ауданының орталығы 1930 жылы Қарамойынға көшіріліп «Басшы» деп аталды. Қарамойындағы Ақатай, Қанафия, Құсайын бұрын салдырған қызыл үй - кеңсе, Ақ үй - мектеп болды. Басқару жүйесі Қоңырат руднигінің әкімшілігіне біріктірілгендігінен де «Қоңырат ауданы» деген ат берілді. 1931 жылы Қоңырат ауданында 5776 үй болса, қасіретті аштық нәубатынан кейін 1932 жылы 3678-і ғана қалған. 1932 жылы құрамында 21 аудан бар Алматы облысы жаңадан құрылып, Қоңырат ауданы таратылған Қарқаралы округінен алынып, Алматы облысының құрамына енгізілген. 1934 жылы Орталық комитеттің шешіміне сәйкес Қарқаралы округі қайыра құрылып, Қоңырат ауданы, Алматы облысынан алынып Қарқаралы округіне қосылған. 1935 жылы Аудан Қазақстанның 15 жылдығында Республиканың ауыспалы «Қызыл туын» жеңіп алған. 1936 жылы 29 шілдеде Қарқаралы округі таратылып, оның аудандары жаңадан құрылған Қарағанды облысының құрамына берілген Қоңырат ауданы да сол 1936 жылдан бастап бүгінгі Қарағанды облысының әкімшілік құрылымына енгізілген. Сол кезде оның құрамына келесі ауылдық кеңестері кірді: Ақтоғай, Дуаншы, Жәмші, Қарабұлақ, Қаратал, Қашқан, Кеңелік, Кіндікті, Қусақ, Майтас, Сарытерек және Тасарал. 1937-38 жылдары Қоңырат ауданынан 234 адам халық жауы деп жазықсыз айып тағылып, Репрессияға ұшыраған. Олардың 36-сы ату жазасына кесілген. 1938 жылы Орта Азия Соғыс округіне жасаған көмегі үшін Қашағанов Сыздыққа «Құрмет белгісі» ордені табыс етілді. Бұл Қоңырат ауданы бойынша ең алғашқы берілген орден болатын. 1940 жылы Қоңырат ауданына Қарқаралы ауданынан 4 ұжымшар Кеңасу, Жұмыскер, Мәдениет, Қызылжар, Шет ауданынан 3 ұжымшар Қанаттас, Қорғантас, Жәмші қосылып үлкен мал шаруашылықты ауданға айналды. 1941 жылы аудан бойынша 24 тауарлы ферма ұйымдастырылған. 1941 жылы Қоңырат ауданынан 2449 адам майданға аттанған. 1089 адам қаза тауып, хабарсыз кеткен, 1360 адам елге аман оралған. Ұлы Отан соғысында «218» адам ордендермен марапатталған. Қазақстанның 170 ауданы бойынша Совет Одағының Батыры атағын алған 99 қазақтың екеуі Ақтоғайлық болды. 1942 жылы Қоңырат ауданына ССР Қорғаныс Комитетінің ауыспалы Қызыл туы мәңгілікке сақтауға берілген. 1951 жылы ауданның 35 колхозы 11 колхоз болып қайыра ұйымдастырылып, 14 ауылдық кеңестер 11 ауылдық кеңес болып ірілендірілді. Ауданда қой басы 138448-ге, жылқы 7640-қа, сиыр 12423 басқа өсті. 1962 жылы ауыл шаруашылығына жасалған өзгеріс кезінде Қоңырат ауданы Қарқаралы территориялық өндірістік басқармасына қаратылды. Осы жылы Шет, Қоңырат аудандары біріктіріліп, Ақтоғай ауданы деп аталды,орталығы Ақтоғай ауылы болып бекітілді. Дереккөздер
Картли патшалығы

Картли патшалығы — XV ғасыр II-жартысында, 1490 жылы Шығыс Грузияда бір тұтас грузин патшалығының ыдырауы нәтижесінде пайда болған феодалды мемлекет. Астанасы - Тбилиси. 1762 ж. Кахетимен қосылып, Картли-Кахети патшалығы аталды. Картли патшалығының экономикасы натуралды шаруашылыққа негізделді. Саяси тұрғыда ел жартылай бағынышты бірнеше бөлікке – сатавадоға (сеньорияға ) бөлінді. XVII ғасыр аяғы – XVIII ғасыр басында экономикасы мен мәдениеті дәуірледі. 16-18 ғасырда иран-түрік агрессиясына қарсы үздіксіз күрес жүргізді. Грузин саяси қайраткерлері (С.Луарсаб I, Симон, Георгий Саакадзе, Ростом) елдің саяси тәуелсіздігін аса зор қиындықпен сақтап қалды. 1723 жылы түріктер, 1735 жылы ирандықтар жаулап алды. 1744 жылы Картли патшалығы жат елдің езгісінен құтылды. Біріккен Картли-Кахети патшалығы 1801 жылы Ресейге қосылды. Дереккөздер
Каховка бөгені

Каховка бөгені – Днепр өзеніндегі Каховка су торабының плотинасымен жасалған бөген. Украинаның Херсон, Днепропетровск және Запорожье облыстары жерінде. Бөген 1955-58 жылдары толтырылды. Ауданы 2155 шаршы километр, көл. 18,2 км 3 , ұзындығы 230 км, ең енді тұсы 25 км, орташа тереңдігі 8,4 м, аса терең жері 36 м. Каховка бөгенінен Солтүстік Қырым каналы басталды. Бөген жасалуының нәтижесінде Днепрдің төменгі ағысының суы молайып, тереңдей түсті. Табан балық, сазан, көксерке ауланады. Жағасында Запорожье, Никополь, Каховка, Новая Каховка, Берислав қалалары орналасқан. Дереккөздер
Ұлықпан Мырзабайұлы Жолдасов

Ұлықпан Мырзабайұлы Жолдасов (1966 жылы 14 ақпанда Маңғыстау облысы Қарақия ауданында туған) — әнші, композитор, музыкалық продюсер. Қазақстанның еңбек сіңірген қайраткері (2016). Қарақия ауданының Құрметті азаматы (2016). Қазақстан Республикасының Мәдениет саласының Үздігі (2015). Толығырақ Байұлы тайпасының Адай руынан шыққан. * Ұлықпан Мырзабайұлы 1966 жылы 14 ақпанда Маңғыстау облысы Қарақия ауданында дүниеге келген. * Шығармашылық жолын 1983 жылы Маңғыстау облыстық филармониясынан бастаған. Бүгінгі таңда қазақ эстрдасында 300ге жуық авторлық әндері мен композициялары бар. Мақпал Жүнісова, МузАРТ, Мәдина Сәдуақасова, "Нұр-мұқасан" және басқа да көптеген эстрада жұлдыздарының орындауындағы бұл әндердің көбісі дерлік тыңдармандардың көңілінен шыққан туындылар. Халықаралық, Республикалық байқауларда топ жарған әндері де жетерлік. Соның ішінде композитордың ҚР еңбек сіңірген қайраткері Алтынай Жорабаеваның орындауындағы "Махаббат маусымы" әні Голливудта өткен халықаралық байқайда гран-при жүлдесін жеңіп алды. Шығармашылығы * 2004 жылы Алматы қаласында Республика сарайында; * 2005 жылы Астана қаласында Конгерсс-Холлда т.б көптеген қалаларда сазгерлік кештерін берген. Жеке кештерімен және жеке жобаларымен Қытай, Моңғолия және Швецияда өнер көрсетті. 2015 жылы әлемдік музыкалық студиямен келісім-шарт жасалып, Ұлықпан Жолдасов Швеция астанасы Стокгольмге арнайы шақыртумен барды. Стокгольмде екі ай көлемінде жұмыс жасалып, әлемге әйгілі музыкалық продюсер Niklas Olsson композитордың авторлық әндерін өңдеп, өз студиясында жазып шықты. * 2016 жылы 14 ақпанда Астана қаласы "Қазақстан Орталық концерт залында" композитордың 50 жас мерей тойы қңында "Өмір-өзен" атты композиторлық кеші өтті. Марапаттары * 2013 жылы "Маңғыстау облысына - 40 жыл" мерейтойлық медальі; * 2015 жылы ҚР Мәдениет және спорт министрлігінің "Мәдениет саласының Үздігі" құрметті белгісі; * 2016 жылығы 5 желтоқсанындағы елбасының жарлығы бойынша "Қазақстанның еңбек сіңірген қайраткері" құрметті атағымен марапатталған. * 2016 жылы Маңғыстау облысының "Қарақия ауданының Құрметті азаматы" атағы берілді. Отбасы * жары Айған Сайлаубайқызы. * қызы, эстрада әншісі Фарида Жолдасова. ол 5 жасынан бастап үлкен сахнада өнер көрсетіп келе жатыр. 13 жасынжа жеке альбомын шығарып, 2006 жылы Алматы қаласында (Республика сарайы (Алматы)нда), 2007 жылы Астана қаласында (Конгресс-Холда)өзінің жеке шығармашылық кешін берді. * ұлы, музыкант Болат Жолдасов. Дереккөздер
Сәдуақас Хасенұлы Боқаев

Сәдуақас Хасенұлы Боқаев ( — 1937) — физика-матемематикалық ғылымдары бойынша қазақ халқы арасынан шыққан тұңғыш доцент. 1932 ж. Мәскеу университеттін бітіріп, сол жылы осы университеттің аспирантурасына түскен. Бірақ Қазақ АКСР Халық ағарту комиссариаты оны 1932 ж. Алматыға шақыртып алады. 1932 — 36 ж. Қазақ педагогикалық инcтитутында ассистент, кафедра меңгерушісі, декан, профессор болды, мұнымен қатар ол 1935 — 36 ж. ҚазМУ-де кафедра меңгерушісі қызметін атқарып, студенттерге математиканың арнаулы салаларынан лекция оқыды. Боқаев Сәдуақас Хасенұлы дифференциалдық теңдеулер, арнаулы функциялар, конформдық түрлендіру теориясының және олардың механикада қолданылу мәселелерін зерттеумен айналысты. Орта және жоғары оқу орындарына арналған оқулықтар мен оқу құралдарын құрастырды. Ол Қазақ АКСР Халық ағарту комиссариаты жанындағы терминология комиссияның мүшесі болды. 1937 ж. саяси қуғын-сүргінге ұшырады. Дереккөздер
Жібек Бектемірова

{{Кинематограф } { } }} Жібек Бектемір (1 ақпан 1960 жыл, Түркістан облысы, Жетісай ауданы, Үлгілі ауылы) – театр актрисасы. Қазақстанның еңбек сіңірген қайраткері (2015). Құрмет орденінің иегері (2009). Жалпы мәліметтер Алматы мемлекеттік театр және көркемсурет институтының актер мамандығын бітірген (1978-1982 жылдары) 1982 жылдан бері Ғ.Мүсірепов атындағы Қазақ мемлекеттік академиялық балалар мен жасөспірімдер театрының актрисасы. Шығармашылығы Театр сахнасында ойнаған рөлдері: М.Мақатаев «Дариға жүрек» – Дариға, Ә.Тауасаров «Аса құрметті Икс» -Сәнәу, О.Сүлейменов «Заман-ақыр»- Мәлике, М.Әуезов «Қаралы сұлу» – Бәтіш, О.Дастанов «Әзірет сұлтан» – ханша, Ш.Мұртаза «Бесеудің хаты» -әйел, Т.Ахметжан «Екі жүрек» – Күлтай, С.Балғабаев «Қыз жиырмаға толғанда» – Гауһар, Ә.Әбішев «Мәди» – Ділдәш, А.Ысмайлов «Алдар көсе»- Бізбике, Ф.Шиллер «Махаббат пен ғадауат» – мама Луиза, С.Ахмад «Келіндер көтерілісі»- Башорад, Э.де Филиппо «Цилиндр» – Беттина, М.Хасенов «Жұбайлар-ай, жұбайлар!» – неке қиюшы, Т.Теменов «Мулен ружға шақыру» – Марта, Т.Теменов «Карменсита» – сыған әйел, т/б. Марапаттары * 2006 жылы ҚР Мәдениет мистрлігінің "Қазақстанның мәдениет қайраткері" құрметті атағы; * 2009 жылы елбасының жарлығымен «Құрмет ордені» мен марапатталды. * 2015 жылы елбасының жарлығымен Қазақстанның еңбек сіңірген қайраткері құрметті атағы берілді. * 2016 жылы "ҚР тәуелсіздігіне - 25 жыл" медальі; Жеке өмірі * жұбайы: актер, Қазақстанның еңбек сіңірген артисі, ҚР Мемлекеттік сыйлығының иегері Айдос Жұмаділдәұлы Бектеміров. * Қыздары - Гүлзира (1983 жылы туған), Гауһар (1989 жылы туған), Іңкәр (1990 жылы туған). Дереккөздер
Антиклерикализм

Антиклерикализм — саяси және рухани өмірді, ғылымды, мәдениетті және білім беруді дін мен шіркеудің билігінен азат етуге бағытталған қоғамдық қозғалыс. Жекелеген Антиклерикалдық идеяларды ерте дүние философтары да айтқан. Ортағасырлық Европада Антиклерикализм діни биліктің зиялылар билігінен басымдығы жөніндегі шіркеу ұялатқан идеяға қарсы күрес формасы болды. Феодализмге қарсы буржуазиялық революция идеологиясында Антиклерикализм міндетті элемент ретінде байқалды. Бұл - жас буржуазия идеологтарының шіркеу саясатын сынауынан, буржуазиялық үкіметтердің шіркеудің меншігін мемлекеттік меншікке айналдыру және мемлекеттен шіркеуді бөлуді көздеген заңдарды қабылдауынан көрінеді. Қазіргі замандағы Антиклерикализм тұтас алғанда - бұл жаппай прогресті, бірақ бір текті емес қозғалыс. Антиклерикалдық күреске философиялық, саяси, діни сенімдері әр түрлі адамдар қатысады. Шет елдердегі прогресті пиғылдағы христиан демократтардың Антиклерикализмі коммунизм туы астына топтасқан еңбекшілер Антиклерикализмінен айтарлықтай өзгеше. Көптеген діншіл антиклерикалдар клерикализмді реакционерлердің дінді өз мақсаттарына пайдалануының нәтижесі ретінде ғана қарастырады және клерикализмді мен діннің арасына шек қоя отырып, барлық реакциялық атаулыны жауыққан клерикализм жағына жатқызып, дінді сыннан тыс қалдырады. Дінге сенушілердің Антиклерикализмі ең алдымен клерикализмді туғызушы, қанаушы қоғам негіздеріне қарсы бағытталмағандықтан да, өрісі шектеулі. Антиклерикализм марксизм пайда болғаннан кейін ғана дәйекті болды. Дәл осы марксизм-ленинизм негізінде коммунистік және жұмысшы партиялары клерикализммен күрестің ғылыми программасын жасады. Коммунистер клерикализм мен діннің ара жігін аша отырып, сонымен бірге дін мен клерикализмді жою туралы мәселені бұқараны әлеуметтік тұрғыдан езудің түрлі формаларын туғызатын қанаушы қағамды, соның ішінде клерикализмді де жоюға тиіс, еңбекшілердің тап күресімен байланыстырады. Дереккөздер
Йом-киппур

Йом-киппур (евр., бәрін кешіру күні) — қыркүйек айының бас кезінде өткізілетін иудаизмдегі діни мейрам. Иудейлердің сенімі бойынша бұл күні Таурат мен Талмуд ілімі бойынша құдай жекелеген адамдардың да, бүкіл халықтың да күнәларын кешіреді. Йом-киппур күнін құдайға сенушілік түсініктерімен байланыстырады, бейне бұл мейрам күні жер бетінің тұрғындары Яхве құдайдың алдынан өтеді, ал ол, адамдардың барлық ісімен қанығып, әркімнің сіңірген еңбегіне қарай жеке-жеке үкім шығарады. Сондықтан Йом-киппур сот болатын күн деп аталады. Йом-киппурды мерекелеу дінге сенушілердің құдай және оның жердегі өкілдері алдында көзжұмбай үрейін туғызуға және оның құдіретті күші алдында бағыныштылық пен мойын ұсыну сезімін қалыптастыруға тиіс. Дереккөздер
Ләйла Ақназарқызы Бекназар-Ханинга

{{Кинематограф театр педагогы профессор { } { } }} Ләйла Ақназарқызы Бекназар-Ханинга (6 ақпан 1960 жылы Алматы қаласында туған) — актриса, театр педагогы, профессор. Қазақстанның еңбек сіңірген қайраткері (2001). Парасат, Құрмет ордендерінің иегері. Қазақстан жастар одағы сыйлығының лауреаты (1996). Жалпы мәліметтер Ләйла Ақназарқызы 1960 жылы Алматы қаласында туған. 1977-1981 жылдары Алматы көркем театр институтында КСРО Халық әртісі, Мемлекеттік сыйлықтың иегері Хадиша Бөкееваның шеберханасында оқып. «Драмалық театр және кино артисі» мамандығын тәмамдады. Сол жылы М. Әуезов атындағы Академиялық драма театрының құрамына алынды. * Әуезов театрындағы ойнаған рөлдері: Қара шаңырақтағы алғашқы рольдері: Т. Ахтанов «Жоғалған дос» – Ғалия, С. Сматаев «Жұлдызым менің жоғары» – Шолпан, Б. Мұқай «Тоят түні» – Баян, М. Әуезов «Айман-Шолпан» – Шолпан, И. Ғайып «Мен ішпеген у бар ма?» – Әйгерім, «Шыңғыс хан» – Құлан, У. Шекспир «Асауға тұсау» – Катарина, Б. Атабаев, А. Тасымбеков «Кебенек киген арулар» – Жания, Володин «Кесіртке» – Әнші, Е. Аманшаев «Сұлтан болсам егер мен» – Зарина, т.б. * Астана театрының сахнасында: А. Чеховтың «Ваня ағай» – Елена Андреевна; Ә. Нүрпейісов «Қан мен тер» – Ақбала; М. Әуезов «Қара Қыпшақ Қобыланды» – Қарлыға, «Айман-Шолпан» – Теңге; М. Шаханов «Шыңғысханның соңғы күндері» – Ақерке; Д. Исабековтың «Алтын тордағы тоты» – Актриса; Ж. Мольер «Тартюф» – Дарина; Е. Жуаcбек «Үйлену» –Дерекгүл, «Сен үшін» – Әйел; Ж.М. Шевре «Ізгілік формуласы» – Маривонн, С. Мұқанов, Ш. Уәлиханов «Шоқан» – Зейнеп секілді көптеген рольдерді сомдады. * «Қазақфильм», «Мосфильм», «Қырғызфильм» киностудияларында киноға түскен. Еңбек жолы * 1981-1999 жылдары М.Әуезов атындағы Қазақ мемлекеттік академиялық драма театрының әртісі. * 1999 жылы Астана қаласының әкімінің шақыруымен әрі ҚР Мәдениет Министірлігінің жолдамасымен Астана қаласындағы Қ. Қуанышбаев атындағы қазақ музыкалық драма театрына және М. Горький атындағы орыс драма театрына қызметке келді. * Астанадағы "Шабыт" Қазақ ұлттық өнер университетінің "Актерлік өнері және режиссура" кафидрасының профессоры. Марапаттары * Бірнеше дүркін "Ең үздік актриса" аталымы бойынша жүлдегері; * 1996 жылы Қазақстан жастар одағы сыйлығының лауреаты; * 2001 жылы президент жарлығымен "Қазақстанның еңбек сіңірген қайраткері" құрметті атағы берілді. * 2001 жылы "ҚР тәуелсіздігіне - 10жыл" медалі; * «Құрмет ордені» * 2016 жылғы елбасының жарлығы бойынша «Парасат ордені» мен марапатталды. * "Шабыт" халықаралық фистивальінің лауреаты. * Көптеген "Құрмет грамотасы" мен "Алғыс хат"тармен марапатталған. Жеке өмірі Жұбайы: театр режиссері, Қазақстанның еңбек сіңірген қайраткері, профессор Юрий Иванович Бекназар-Ханинга.
Карловициліктер

Карловициліктер - өздерін орыс православиесінің шетелдегі бірден - бір өкілі деп жариялаған, ақ эмигранттардың православиелік шіркеуінің карловицилік бөліну деп аталатындарының жолын қуушылар. Батысқа эмиграцияға кеткен дін басылардың неғұрлым реакцияшыл бөлігінен 1921 жылы Серемски Карловици қаласында Югославия құрылған бұл шіркеу Совет Одағына тікелей дұшпандық позиция ұстады, Батыстағы антисоветтік ағымды белсенді түрде қолдап, фашизммен ынтымақтасты. АҚШ-та Нью-Йорк штаты, Джорданвиль қаласы орныққан Карловициліктер белсенді түрде насихат және кітап басып шығару қызметімен айналысады. СССР-дегі дінге сенушілерді арандатушылық әрекетке шақырады. Орыс православиелік шіркеуін мемлекеттік өкіметпен ымырашылдығы үшін айыптап, мұны Совет мемлекетіне ниеттестік деп түсіндіреді. Нағыз реакционер митрополит Анастаси, митрополит Филарет басқарған карловицилік бөліну Карловициліктерді қасиеттілер қатарына қосқан қаражүздік әрі монархист Ионн Кронштадтскийді өзінің туына айналдырды. Батыста әр түрлі реакциялық ұйымдарға қолдау жасай отырып, карловицилік бөліну ашықтан- ашық антикоммунизм және антисоветизм арнасымен жүріп отыр. Дереккөздер
Параклезиз

Параклезиз (грек: Παράκλησις Шіркеу славян тілі: молебен) - Православ шіркеуі және Шығыс католик шіркеулерінде құдай алдында дұға арқылы құлшылық етудің түрі. Параклезиз әдетте шіркеу өмірінің қандай да бір оқиғасына байланысты жасалады. Көбінесе әулиелерге бағышталады. Құдайға құлшылық етудің бұл түрі жеке адамның сиынуынан өзгешелігі коллективтік сипатқа ие. Бұл кейде өнімнің мол болу немесе болмау жағдайына, соғысқа немесе стихиялық апатқа орай өткізіледі. Дереккөздер